ออมสินจ่อลดค่าฟีเอาใจลูกค้ารายย่อย
ออมสินเตรียมปรับลดเป้ารายได้ค่าธรรมเนียม 7 พันล้านปีนี้ พร้อมเกาะกระแสธุรกรรมทำฟรี
30 มี.ค. 2561

ออมสินเตรียมปรับลดเป้ารายได้ค่าธรรมเนียม 7 พันล้านปีนี้ พร้อมเกาะกระแสธุรกรรมทำฟรีนายชาติชาย พยุหนาวีชัย ผู้อำนวยการธนาคารออมสิน เปิดเผยว่า เตรียมหารือเพื่อพิจารณาเรื่องการปรับลด ค่าธรรมเนียม(ฟี)การทำธุรกรรมทางการเงิน และการโอนเงินต่างๆ ของธนาคารออมสิน หลังจากที่ธนาคารพาณิชย์ขนาดใหญ่ ได้ทยอยประกาศลดอัตราการธรรมทำเนียมการโอนเงินในหลายรายการ ซึ่งจะพิจารณาว่าการลดค่าธรรมเนียมของธนาคารพาณิชย์ครั้งนี้ก่อน ซึงเคาดว่าจะได้ข้อสรุปในสัปดาห์นี้ทั้งนี้ ปัจจุบันออมสินมีฐานลูกค้า 20 ล้านราย ปีที่ผ่านมามีรายได้ค่าธรรมเนียมราว 5,000 ล้านบาท ปีนี้ตั้งเป้ารายได้ค่าธรรมเนียม 7,000 ล้านบาท ซึ่งส่วนใหญ่จะเป็นค่าธรรมเนียมจากบัตรต่างๆ เช่น บัตรเครดิต ส่วนค่าธรมเนียมที่ได้จากการโอนเงินในปีที่ผ่านมายังอยู่ที่หลักร้อยล้านซึ่งถือว่ายังไม่มาก เมื่อเทียบกับระบบธนาคารพืณิชย์ที่มีรายได้ค่าธรรมเนียมหลักหมื่นล้านบาทอย่างไรก็ตามยอมรับว่า หากมีการยกเวนค่าธรรมเนียมการอนเงิน จะส่งผลกระทบกับรายได้ค่าธรรมเนียม และอาจกระทบกับเป้าหมายหารายได้ในปีนี้ไปบ้าง แต่ก็ต้องพิจารณาเพื่อให้ลูกค้าได้ประโยชน์สูงสุด